અકબર બાદશાહના પ્રતાપને મુઘલ સામ્રાજ્ય હેઠળ આણવાના પ્રયત્નો અને રાજા માનસિંહના અપમાનના બદલાની આગ વિરુદ્ધ મહારાણા પ્રતાપ મર્યાદિત સાધનો અને અમર્યાદિત આંતરિક જુસ્સા સાથે લડી રહ્યો હતો. અકબર પણ તેના ખબરપત્રીઓ દ્વારા હલ્દીઘાટીની રોજિંદી અપડેટ મેળવતો હતો. મહારાણા પ્રતાપ અને મેવાડી વીરોનું ઝનુન તેને વિચલિત કરી રહ્યું હતું. મેવાડી સૈનિકોની નાકાબંધી અને છાપામાર યુદ્ધ પદ્ધતિ મુઘલ ફોજને ઘણું નુકશાન પહોંચાડી રહી હતી. આખરે અકબરે પોતે મેવાડ જવાનું નક્કી કર્યું. તેના આગમન પછી પણ પ્રતાપની સેનાને ઝાઝો ફરક પડ્યો ન હતો.